CELEX: 31994R2703
Language: ro
Date: 1994-11-07 00:00:00
Title: Regulamentul (CE) nr. 2703/94 al Comisiei din 7 noiembrie 1994 de modificare a anexelor I, II, III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (Text cu relevanță pentru SEE)

03/Volumul 16
            
            
               RO
            
            
               Jurnalul Ofícial al Uniunii Europene
            
            
               19
            
         31994R2703
   
               L 287/19
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2703/94 AL COMISIEI
   
   din 7 noiembrie 1994
   de modificare a anexelor I, II, III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 2701/94 al Comisiei (2), în special articolele 6, 7 și 8,
   întrucât, în conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare;
   întrucât limitele maxime de reziduuri nu pot fi stabilite decât după examinarea de către Comitetul pentru medicamentele de uz veterinar a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare;
   întrucât este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tip de reziduu);
   întrucât, în conformitate cu legislația comunitară în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat, și anume ficatul sau rinichii; întrucât ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori limită pentru țesuturile musculare sau adipoase;
   întrucât, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este, de asemenea, necesar să fie stabilite valorile limită pentru ouă, lapte sau miere;
   întrucât este necesar ca florfenicolul să fie reinserat în anexa I la Regulamentul (CEE) nr. 2377/90;
   întrucât este necesar ca hormonul care eliberează gonadotrofina să fie reinserat în anexa II la Regulamentul (CEE) nr. 2377/90; întrucât, prin extrapolarea datelor științifice, este necesar ca acest clasament din anexa II să se aplice tuturor speciilor de la care se obțin produse alimentare;
   întrucât este necesar ca moxidectina să fie reinserată în anexa III la Regulamentul (CEE) nr. 2377/90 astfel încât să permită ca specificitatea metodei analitice să fie stabilită în raport cu doramectina, pentru care publicului trebuie să îi fie pus la dispoziție un calibrant;
   întrucât este necesar ca ceftiofurul să fie inserat în anexa III la Regulamentul (CEE) nr. 2377/90 astfel încât să permită validarea totală a metodei analitice pentru ficat și țesuturile adipoase la bovine și porcine; întrucât controlul reziduurilor de ceftiofur de sodiu este garantat prin măsurarea prezenței acestuia în mușchii și rinichii bovinelor și porcinelor;
   întrucât este necesar să fie prevăzut un termen de șaizeci de zile înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de punere în circulație a medicamentelor de uz veterinar în cauză acordate în temeiul Directivei 81/851/CEE a Consiliului (3), astfel cum a fost modificată ultima dată prin Directiva 93/40/CEE (4);
   întrucât măsurile prevăzute în prezentul regulament sunt conforme cu avizul Comitetului pentru adaptarea la progresul tehnic a directivelor de eliminare a barierelor tehnice în schimburile comerciale în sectorul medicamentelor de uz veterinar,
   ADOPTĂ PREZENTUL REGULAMENT:
   Articolul 1
   Anexele I, II și III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 1994.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 287, 8.11.1994, p. 7.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   A.   Anexa I se modifică după cum urmează:
   
               1.
            
            
               Medicamente antiinfecțioase
            
         
               1.2.
            
            
               Antibiotice
            
         
               1.2.5.
            
            
               Florfenicol și compuși înrudiți
            
         
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  „1.2.5.1. Florfenicol
               
               
                  Masa de florfenicol și toți metaboliții săi măsurați ca florfenicolamină
               
               
                  Bovine
               
               
                  200 μg/kg
                  300 μg/kg
                  3 000 μg/kg
               
               
                  Mușchi
                  Rinichi
                  Ficat”
               
               
                   
               
            
   B.   Anexa II se modifică după cum urmează:
   
               2.
            
            
               Compuși organici
            
         
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  „2.9. Hormon care eliberează gonadotrofina
               
               
                  Toate speciile de animale de la care se obțin produse alimentare”
               
               
                   
               
            
   C.   Anexa III se modifică după cum urmează:
   
               1.
            
            
               Medicamente antiinfecțioase
            
         
               1.2.
            
            
               Antibiotice
            
         
               1.2.4.
            
            
               Cefalosporine
            
         
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  „1.2.4.1. Ceftiofur
               
               
                  Sumă de toate reziduurile care conțin structura 6-lactam exprimate ca desfuroilceftiofur
               
               
                  Bovine
               
               
                  2 000 μg/kg
                  200 μg/kg
                  600 μg/kg
                  100 μg/kg
               
               
                  Rinichi, ficat
                  Mușchi
                  Grăsime
                  Lapte
               
               
                  Valorile provizorii ale LMR expiră la 1 iulie 1997
               
            
                   
               
               
                   
               
               
                  Porcine
               
               
                  4 000 μg/kg
                  3 000 μg/kg
                  500 μg/kg
                  600 μg/kg
               
               
                  Rinichi
                  Ficat
                  Mușchi
                  Grăsime”
               
               
                   
               
            
   
               2.
            
            
               Agenți antiparazitari
            
         
               2.3.
            
            
               Agenți cu acțiune asupra endo și ectoparaziților
            
         
               2.3.1.
            
            
               Avermectină
            
         
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  „2.3.1.1. Moxidectină
               
               
                  Moxidectină
               
               
                  Bovine
                  Ovine
               
               
                  200 μg/kg
                  20 μg/kg
               
               
                  Grăsime
                  Ficat, rinichi
               
               
                  Valorile provizorii ale LMR expiră la 1 iulie 1997”